
BOSNA I HERCEGOVINA 
REPUBLIKA SRPSKA 
OKRUŽNI PRIVREDNI SUD 
U ISTOČNOM SARAJEVU                                                                                                      
Broj: 61 0 St 018090 26 St
Istočno Sarajevo, 13.11.2026. godine 


	Okružni privredni sud u Istočnom Sarajevu, stečajni sudija Lila Mioković, u stečajnom postupku predlagača Ognjena Tanaskovića,  Stevana Sinđelića broj 51, Višegrad, po prijedlogu da se pokrene stečajni postupak nad imovinom pravnog lica “Klik do kupovine“ d.o.o. Višegrad, ulica Vojvode Stepe bb, Višegrad, odlučujući o prijedlogu, dana 13.11.2026. godine, donio je sljedeće:


R J E Š E NJ E 

	Pokreće se prethodni postupak radi utvrđivanja uslova za otvaranje stečajnog postupka nad imovinom pravnog lica “Klik do kupovine“ d.o.o. Višegrad, ulica Vojvode Stepe bb, Višegrad. Za privremenog stečajnog upravnika imenuje se Kosorić Novo. 
	Privremeni stečajni upravnik dužan je da: 
	Obezbijedi i stara se o imovini dužnika; Izvrši pregled dužnikovih poslovnih prostorija i izvrši uvid u poslovne knjige i dokumentaciju dužnika; Utvrdi da li postoje razlozi i uslovi za otvaranje i vođenje stečajnog postupka; Ispita da li imovina stečajnog dužnika može pokriti troškove stečajnog postupka; Utvrdi da li se poslovanje stečajnog dužnika može u cjelini ili djelimično  nastaviti u toku prethodnog postupka; Izvrši kontrolu poslovanja.
	Privremeni stečajni upravnik dužan je da podnese izvještaj ovom sudu u roku od 30 dana od imenovanja, u kojem će izvijestiti o poduzetim radnjama i iznijeti svoje stručno mišljenje o zatečenom stanju. 
	Ročište radi utvrđivanja uslova za otvaranje stečajnog postupka određuje se za dan PONEDJELJAK  21.12.2026. godine sa početkom u 11:00 sati, u prostorijama Okružnog privrednog suda Istočno Sarajevo, kancelarija broj 11, ulica Vojvode Radomira Putnika bb, a na koje ročište se pozivaju predlagač, zakonski zastupnik - kao stečajni dužnik i privremeni stečajni upravnik.
	Ovo rješenje će se objaviti na oglasnoj ploči Suda, elektronskoj ploči suda, internet stranici APIF-a i u Službenom glasniku RS.
	Rješenje će se dostaviti registru ovog suda radi upisa zabilježbe o pokretanju prethodnog postupka nad pravnim licem “Klik do kupovine“ d.o.o. Višegrad, ulica Vojvode Stepe bb, Višegrad.


                                                                                                                   STEČAJNI SUDIJA

	              Lila Mioković

POUKA O PRAVNOM LIJEKU:
Protiv ovog rješenja stečajni dužnik i privremeni stečajni upravnik mogu izjaviti žalbu Višem privrednom sudu Banja Luka u roku od 8 dana putem ovog suda.

